**PROFFIL Y RÔL**

|  |  |
| --- | --- |
| **Teitl y Rôl:** | Hyfforddwr Ymchwiliol |
| **Gradd:** | 6/SO1 |
| **Yn atebol i:** | Pennaeth Hyfforddiant Ymchwiliol |
| **Yn gyfrifol am:** | Dim Cyfrifoldebau Goruchwylio |
| **Cydgysylltu â:** | Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau |
| **Lefel Fetio Ofynnol:** | MV/SC – Fetio Rheoli a Chliriad Diogelwch |
| **Dyddiad Cyhoeddi:** | 27 Ionawr 2021 |

|  |  |
| --- | --- |
| **Diben y Rôl** | Bod yn gyfrifol am hyfforddi, gweinyddu a datblygu Hyfforddiant Ymchwiliol ar gyfer pob swyddog ac aelod o staff Heddlu De Cymru a chyrff allanol fel y bo angen.  Cydgysylltu â Swyddogion yr Heddlu, Staff yr Heddlu, y Cyhoedd, Sefydliadau Allanol, Asiantaethau a Phartneriaethau. |
| **Prif Gyfrifoldebau** | **Cyngor ac Arweiniad**   * Asesu gofynion personol cwsmeriaid (gan gynnwys aelodau o'r cyhoedd) a rhoi digon o gymorth, cyngor ac arweiniad * Rhoi cyngor ac arweiniad ar faterion amrywiol a chymhleth a uwchgyfeiriwyd sy'n ymwneud â’r maes gwaith * Datrys problemau cymhleth yn annibynnol, gan gyfeirio unrhyw broblemau difrifol at uwch-gydweithwyr * Nodi problemau difrifol a'u huwchgyfeirio |
|  | **Gwella Busnes**   * Cyfrannu at y gwaith o nodi, cynnig a gweithredu datblygiadau a gwelliannau yn y maes, yr uned neu'r prosiect er budd yr heddlu a chwsmeriaid |
|  | **Gwasanaeth Cwsmeriaid a Chynrychiolaeth**   * Cyflwyno delwedd a gwasanaeth cadarnhaol i gwsmeriaid mewnol ac allanol * Mae'n ofynnol i unigolion ymgysylltu'n effeithiol â chwsmeriaid mewnol ac allanol ar bob lefel er mwyn darparu gwasanaeth o safon uchel * Cynnal cyfrinachedd mewn perthynas â materion diogelu data a safonau Rheoli Gwybodaeth yr Heddlu |
|  | **Trefnu/Cynllunio**   * Cynllunio a threfnu gwaith i'w gwblhau o fewn fframwaith, safonau ac amserlenni penodol * Trefnu ac amserlennu digwyddiadau/cyfarfodydd yn ôl cyfarwyddyd * Gweithredu a chyfrannu at strategaeth gwasanaeth yn ôl cyfarwyddyd * Datblygu, cynnig a gweithredu cynllun busnes/prosiect cymeradwy ar gyfer yr uned, y pwnc neu'r swyddogaeth * Nodi adnoddau addas i gyflawni amcanion y maes pwnc neu'r prosiect, a cheisio cymeradwyaeth i’w defnyddio |
|  | **Rheoli Pobl**   * Monitro a dyrannu llwyth gwaith o fewn y tîm |

|  |  |
| --- | --- |
|  | * Gallwch oruchwylio staff drwy ddilyn polisi'r heddlu a monitro lefelau perfformiad * Cynorthwyo'r tîm i baratoi a defnyddio cyfarpar a thechnegau a chynghori ar unrhyw agweddau penodol ar waith yn eich maes eich hun |
|  | **Polisïau a Strategaethau**   * Ymchwilio i bolisïau, eu hadolygu a'u llunio * Monitro'r broses o roi polisi ar waith ac adrodd arni er mwyn sicrhau cydymffurfiaeth a nodi materion/problemau |
|  | **Rheoli Prosiectau**   * Trefnu a rheoli'r broses o gyflwyno'r maes pwnc neu'r prosiectau o ddydd i ddydd, gan gynnwys paratoi a chynllunio adnoddau |
|  | **Rheoli Risg a Chydymffurfiaeth Gyfreithiol**   * Nodi risgiau yn eich cylch gwaith eich hun a'u lliniaru a rhoi gwybod i eraill am risgiau * Sicrhau bod yr uned yn cyflawni ei rhwymedigaeth o ran Iechyd a Diogelwch ac uwchgyfeirio problemau difrifol * Monitro a sicrhau cydymffurfiaeth â'r holl reoliadau a chanllawiau polisi * Nodi risgiau, mesur effaith a rhoi cyngor ar ganfyddiadau * Bodloni rhwymedigaethau o ran deddfwriaeth gysylltiedig |
|  | Yn ogystal, bydd yn rhaid i ddeiliad y swydd fod yn barod i ymgymryd â dyletswyddau ychwanegol a all godi yn sgil amgylchiadau sy'n newid, ond nad ydynt, o reidrwydd, yn newid natur gyffredinol na lefel cyfrifoldeb y swydd. |
| **Cymwysterau** | **Hanfodol**   * Rhaid meddu ar lefel dda o addysg i lefel TGAU (A-C) o leiaf, sy'n cynnwys Mathemateg a Saesneg, neu'r gallu i ddangos sgiliau a galluoedd cyfatebol. * Rhaid meddu ar brofiad ymchwiliol gyda chyfrifoldeb mewn Adran Ymchwiliadau Troseddol (CID) Rhanbarthol ac Ymchwiliadau Troseddau Mawr a Seiberdroseddu. * Mae'n rhaid i ymgeiswyr feddu ar Dystysgrif Lefel 4 mewn Addysg a Hyfforddiant neu dystysgrif gyfatebol neu fod yn barod i weithio tuag at y cymhwyster hwn. |
| **Sgiliau** | **Hanfodol**   * Rhaid meddu ar sgiliau cyfrifiadurol a bod yn hyddysg mewn rhaglenni Microsoft * Rhaid gallu annog dysgu unigol drwy gyfathrebu pwyntiau dysgu'n glir, defnyddio dull hwyluso priodol a defnyddio cymhorthion dysgu yn effeithiol yn ystod y sesiwn ddysgu * Rhaid gallu rhwydweithio a datblygu cydberthnasau proffesiynol * Rhaid gallu cwblhau adolygiad teg a gwrthrychol o berfformiad unigolion gan gydnabod cyflawniadau personol a nodi meysydd i'w datblygu yn y dyfodol * Rhaid gallu rheoli gwrthdaro i sicrhau canlyniad dysgu cadarnhaol * Rhaid cymryd rhan mewn proses hunan-fyfyrio at ddibenion datblygu, gan roi a derbyn adborth mewn modd agored ac adeiladol |

|  |  |
| --- | --- |
|  | • Rhaid gallu annog pobl eraill i ddysgu a datblygu, gan roi arweiniad ac adborth clir ac uniongyrchol iddynt ar eu perfformiad Annog a chefnogi myfyrwyr gan sicrhau eu bod yn llawn cymhelliant i gyflawni canlyniadau  **Dymunol**  • Cymraeg hyd at Lefel 2 – Yn gallu ynganu enwau lleoedd / enwau Cymraeg cyntaf ac arwyddion Cymraeg yn gywir (e.e. Tonyrefail, Angharad, Gorsaf Heddlu ac ati). Yn gallu adnabod adrannau a lleoliadau yn Gymraeg (e.e. Adran Adnoddau Dynol, Pencadlys ac ati). Yn gallu cyfarch a chyflwyno pobl eraill gan ddefnyddio cwrteisi ieithyddol sylfaenol (e.e. bore da, prynhawn da, croeso, diolch ac ati) |
| **Gwybodaeth** | **Hanfodol**   * Rhaid meddu ar wybodaeth ymarferol am gudd-wybodaeth, Diogelu Pobl sy'n Agored i Niwed, ac wedi cyfweld â thystion ac unigolion dan amheuaeth ar gyfer troseddau difrifol a chymhleth * Rhaid meddu ar y wybodaeth ddiweddaraf am ddatblygiadau mewn materion hyfforddi a bod yn ymrwymedig i rôl hyfforddiant yng ngwasanaeth yr heddlu * Rhaid meddu ar y wybodaeth ddiweddaraf am ddeddfwriaeth, polisïau, gweithdrefnau a materion cymdeithasol, yn enwedig y rheini sy'n gysylltiedig â phlismona grwpiau amrywiol, grwpiau lleiafrifol a grwpiau sy'n agored i niwed * Wedi mynychu cwrs Seiberdroseddu ac yn meddu ar wybodaeth gyfredol am ddeddfwriaeth ac ymchwiliadau yn y maes hwn.   **Dymunol**   * Gwybodaeth ymarferol am gynllunio hyfforddiant * Gwybodaeth fanwl am dechnegau cyfweld ag unigolion dan amheuaeth datblygedig (Haen 3) a chynghori cyfweliadau (Haen 5) a phrofiad ohonynt. |
| **Rhinweddau Personol** | **Gwasanaethu'r Cyhoedd**  Dangos cred wirioneddol ym maes gwasanaethu'r cyhoedd, gan ganolbwyntio ar yr hyn sy'n bwysig i'r cyhoedd ac a fydd o'r budd pennaf i'r cyhoedd  Deall disgwyliadau, anghenion newidiol a phryderon cymunedau gwahanol, a cheisio mynd i'r afael â nhw  Meithrin hyder y cyhoedd drwy siarad â phobl mewn cymunedau lleol er mwyn ystyried eu safbwyntiau a chwalu'r rhwystrau rhyngddyn nhw a'r heddlu  Deall effaith plismona ar gymunedau gwahanol a'r buddiannau iddynt, a nodi'r ffordd orau o ddarparu gwasanaethau iddynt  Gweithio mewn partneriaeth ag asiantaethau eraill er mwyn darparu'r gwasanaeth cyffredinol gorau posibl i'r cyhoedd  **Proffesiynoldeb**  Gweithredu ag uniondeb, yn unol â gwerthoedd Gwasanaeth yr Heddlu  Cymryd perchnogaeth wrth ddatrys problemau, gan ddangos dewrder a gwydnwch wrth ymdrin â sefyllfaoedd anodd ac a allai fod yn ymfflamychol  Gweithredu gan ddefnyddio'ch blaengaredd i fynd i'r afael â materion, gan ddangos agwedd gref at waith a gwneud ymdrech ychwanegol pan fo angen  Cynnal safonau proffesiynol, gan fod yn onest a moesegol, a herio ymddygiad amhroffesiynol neu wahaniaethol  Bod yn bwyllog ac yn broffesiynol dan bwysau, gan leddfu gwrthdaro a bod yn barod i gamu ymlaen a chymryd rheolaeth pan fo angen |

|  |  |
| --- | --- |
|  | **Agored i Newid**  Bod yn gadarnhaol ynghylch newid, gan ymateb mewn modd hyblyg ac addasu i ffyrdd gwahanol o weithio  Dod o hyd i ffyrdd gwell, mwy costeffeithiol o wneud pethau, gan wneud awgrymiadau ar gyfer newid  Datrys problemau mewn ffordd arloesol a chreadigol  Gofyn am adborth a gweithredu arno, gan ddysgu o brofiad a datblygu eich sgiliau a'ch gwybodaeth broffesiynol eich hun  **Darparu Gwasanaethau**  Deall amcanion a blaenoriaethau'r sefydliad a'r ffordd y mae gwaith yn cyd-fynd â'r rhain  Cynllunio a threfnu tasgau'n effeithiol, gan gyflawni canlyniadau mewn ffordd strwythuredig a threfnus  Rheoli tasgau lluosog yn effeithiol drwy ystyried pethau ymlaen llaw, gan flaenoriaethu a rheoli amser yn dda  Canolbwyntio ar y canlyniadau i'w cyflawni, gan weithio'n gyflym ac yn gywir, a gofyn am arweiniad pan fo hynny'n briodol  **Gwneud Penderfyniadau**  Casglu, dilysu ac asesu'r holl wybodaeth briodol sydd ar gael i feithrin dealltwriaeth gywir o sefyllfaoedd  Ystyried amrywiaeth o opsiynau posibl cyn gwneud penderfyniadau clir ac amserol y gellir eu cyfiawnhau  Adolygu penderfyniadau gan ystyried gwybodaeth newydd ac amgylchiadau newidiol.  Cydbwyso risgiau, costau a buddiannau, gan ystyried effaith ehangach penderfyniadau  Arfer disgresiwn a barn broffesiynol, gan sicrhau bod camau gweithredu a phenderfyniadau yn gymesur ac er budd y cyhoedd.  **Cydweithio ag Eraill**  Cydweithio ag eraill er mwyn cyflawni pethau, gan fod yn barod i roi help a chymorth i gydweithwyr  Yn hawdd mynd atoch, gan ddatblygu cydberthnasau gwaith cadarnhaol  Gwrando'n ofalus a gofyn cwestiynau er mwyn sicrhau dealltwriaeth, gan leisio eich barn eich hun yn gadarnhaol ac yn adeiladol  Darbwyllo pobl drwy bwysleisio manteision dull gweithredu penodol, rhoi'r wybodaeth ddiweddaraf iddynt a rheoli eu disgwyliadau  Bod yn foesgar, yn gwrtais ac yn ystyriol, gan ddangos empathi a thosturi  Trin pobl fel unigolion, gan fynd i'r afael â'u hanghenion a'u pryderon penodol  Trin pobl â pharch ac urddas, gan ymdrin â nhw'n deg a heb ragfarn drwy beidio â beirniadu, ni waeth beth fo'u cefndir na'u hamgylchiadau |

Rhaid i bob unigolyn yn Heddlu De Cymru ddangos y rhinweddau i allu gweithio mewn sefydliad â grwpiau lleiafrifol a darparu gwasanaeth i grwpiau lleiafrifol mewn cymunedau. Mae'n rhaid iddo ddangos y gall gyfrannu at amgylchedd gwaith agored a theg lle na chaniateir ymddygiad amhriodol. Ni ddylai ddangos unrhyw dystiolaeth y bydd yn debygol o gyfrannu at unrhyw achos o fwlio yn y gweithle nac unrhyw fath arall o ymddygiad gwahaniaethol.

**Dull Asesu**

Wrth gwblhau eich cais, sicrhewch eich bod ond yn cwblhau'r adrannau sydd wedi'u marcio isod gan mai'r rhain yw'r adrannau y cewch eich marcio yn eu herbyn ar gyfer cam llunio rhestr fer eich cais.

|  |  |
| --- | --- |
| Cymwysterau | ✔ |
| Sgiliau | ✔ |
| Gwybodaeth | ✔ |
| Rhinwedd Bersonol – Gwasanaethu'r Cyhoedd |  |
| Rhinwedd Bersonol – Proffesiynoldeb |  |
| Rhinwedd Bersonol – Agored i Newid |  |
| Rhinwedd Bersonol – Darparu Gwasanaethau | ✔ |
| Rhinwedd Bersonol – Gwneud Penderfyniadau | ✔ |
| Rhinwedd Bersonol – Cydweithio ag Eraill | ✔ |